b'\n_START_ARTICLE_\nCreu de Pedra (Sant Mart\xc3\xad de Tous)\n_START_SECTION_\nDescripci\xc3\xb3\n_START_PARAGRAPH_\nCreu llatina de bra\xc3\xa7os retallats imitant motius decoratius g\xc3\xb2tics, esquematitzats, ja que configuren un perfil mixtilini. Aquesta forma recorda, en certa manera, el perfil de la creu original, destru\xc3\xafda durant la Guerra Civil, de la que es conserven imatges gr\xc3\xa0fiques dels anys 1913 i 1918. La creu, de superf\xc3\xadcie llisa, se sost\xc3\xa9 damunt un capitell (magolla) de secci\xc3\xb3 quadrangular amb estilitzades volutes que emmarquen un escut al centre de cada cara. El fust \xc3\xa9s llis, de secci\xc3\xb3 octogonal. Es recolza damunt una graonada de de planta circular amb quatre graons de di\xc3\xa0metre decreixent en al\xc3\xa7ada.'